《念奴娇 送外北上》
宋代·张素

别离谁惯，况正当春暮、凄凄风雨。既酌金尊须痛饮，莫絮伤心软语。

柳拂津亭，花飘山店，珍重长安路。妇虽非健，学持今日门户。

就是白首慈亲，双双黄日，君漫回头顾。纵为家贫希斗粟，须识折腰非慕。

凤诰诚荣，鹿车亦乐，但望归无阻。试听林外，子规啼血方苦。

作者简介：张素，尝官起居舍人（《甘竹胡氏十修族谱》）。太宗雍熙三年（九八六），除左拾遗（《宋会要辑稿》刑法六之五一）。真宗咸平元年（九九八），官荆湖转运使（同上书蕃夷五之七五）。